Placuit atque convenit inter abbatem domnum Bernonem et ceteros monachos, et de alia parte Aggulfum, ut suas terras commutarent. Dedit in primis Aggulfus curtilum cum vinea simul inante quod est situm in pago Matisconensi, in agro Marciacense, in villa Cariniaco; et terminat in duas partes via publica, a certio terra Samuhel, a mane ad terram Sancti Petri et Treberti. Infra istam terminationem commutavimus totum et ad integrum; et habet in longo perticas XVII, in una fronte perticas X, in alia fronte perticas VII, et ipsum curtilum habet perticas V; infra istas terminationes vobis commuto, legitimam tradens potestatem ad faciendum post hunc diem quicquid volueritis in omnibus. Similiter dedit domnus Berno abbas, in villa Vetis Canvis, curtilum cum arboribus, cum exitibus et regressibus, quod terminat in uno latere via publica, in alia parte ad terram Rainarii, in alio latere ad terram Constantii, in alio latere ad terram Christiani; et habet in una fronte perticas VI, in alio perticas V, in uno longo perticas XX. Infra istas terminationes dedit domnus Berno Aggulfo ad integrum in omnibus. Si quis vero homo, aut ulla emissa persona, que contra hanc commutationem calumniare presumpserit, non valeat vendicare quod repetit, sed auri libras duas componat, et hæc presens commutatio inter nos facta firma stabilis permaneat, cum stipulatione subnixa. Actum Lordoni castro publice. S. Aggulfi, qui cummutationem istam fieri et firmare rogavit. S. Rotordi. S. Ingelberti. S. Rancherii. S. Rotlandii. S. Guldulrii. S. Costantii. S. Arnaldi. S. Adaldrandi. S. Letardi. S. Geraldi. Signum Dotbertii.